OpenLLM-France/wikimedia huggingface dataset:
# Peer

Peer Belgikako ipar-ekialdean dagoen hiria da, Flandriako Linburgo probintzian dagoena. 2008an 16.194 biztanle zituen. Udalerriaren barruan herri hauek daude: Peer, Grote-Brogel, Kleine-Brogel, Wauberg, Erpekom eta Wijchmaal.

## Klima

Datu klimatikoak (Peer) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 5.5 | 6.6 | 10.4 | 14.0 | 18.8 | 21.1 | 23.4 | 23.5 | 19.6 | 14.9 | 9.2 | 6.4 | 14.5 |
| Batez besteko tenperatura minimoa (°C) | -0.5 | -1.0 | 1.0 | 2.7 | 7.2 | 11.1 | 10.1 | 12.1 | 8.9 | 5.7 | 2.6 | 0.8 | 5.1 |
| Pilatutako prezipitazioa (mm) | 72.3 | 57.1 | 73.3 | 50.5 | 63.8 | 84.9 | 68.7 | 62.7 | 66.8 | 66.0 | 76.2 | 79.7 | 822 |
| Prezipitazio egunak (≥ 1 mm) | 13 | 10 | 13 | 10 | 11 | 12 | 10 | 9 | 10 | 11 | 13 | 13 | 135 |
| Iturria: World Meteorological Organisation (NB) ||||||||||||||
Udaran, Peer-ek nahiko tenperatura atsegina izaten du, 20 gradu inguru. Neguan arrunta izaten da elurra egitea.

## Erreferentziak

* ↑ World Weather Information Service – Peer. Nazio Batuak (Noiz kontsultatua: 2011-1-19).

## Kanpo estekak

* Webgune ofiziala (Nederlanderaz) (Frantsesez)
* Datuak: Q736085
* Multimedia: Peer, Belgium / Q736085
# Peerajärvi

Bearajávri edo Peerajärvi aintzira Enontekiö udalerri finlandiarrean dagoen aintzira bat da, Suediako Kiruna udalerritik pare bat km-ra dagoena. Käsivarsi Eremu Basatiaren mugan dago, Lappi osoko hegazti-espezie ugarienak aurki daitezkeen eremu basatiaren mugan, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Ailakkajärvi aintzira iparraldean eta Kivijärvi hegoaldean Peerajärvi aintziraren bizilagun nagusiak dira. Inguruko muinoen gailurretatik, bereziki Peeravaara muinotik, erortzen den urak betetzen du aintzira; bestalde, ateratzeko orduan, urek, lur azpiko pasabideetatik Könkämäeno ibaira isurtzea lortzen dute, azkenik, Botniako Golkoraino iristeko. Gutxi gorabehera, azarotik ekainera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da.

## Erreferentziak

* ↑ Käsivarren erämaa-alue

## Kanpo estekak

* Datuak: Q12265710
# Peeravaara

Peeravaara mendixka, Finlandiako Enontekiö udalerri ipar-mendebaldean dagoen 932 metroko mendixka da. Peerajärvi aintziraren alboan kokatzen da, Kilpisjärvi aintziratik hurbil. Käsivarsi Eremu Basatiaren mugan dago, Lappi lurralde osoko hegazti-espezie ugarienak aurki daitezkeen eremu basatiaren mugan hain zuzen; aliotak, antzarak, elur-hontzak, kaskabeltz handiak, marikoi buztanluzeak eta txontak dira esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago; hala nola, azeri artikoak, elur-orein basatiak, eper zuriak, erbinude zuriak, ipar-katamotz beldurtiak, jatunak, leming bizkorrak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.

## Ikus, gainera

| Enontekiö Käsivarsi EB | Kilpisjärvi aintzira Peerajärvi aintzira |

## Erreferentziak

* 1 2 Käsivarren erämaa-alue

## Kanpo estekak

* Datuak: Q12265711
# Pierre-Étienne Flandin

Pierre-Étienne Flandin (Paris, 1889ko apirilaren 12a - Saint-Jean-Cap-Ferrat, 1958ko ekainaren 13a) frantziar politikaria izan zen. Frantziako lehen ministroa izan zen 1934ko azarotik 1935eko maiatzera. Gainera, Vichyko Erregimeneko lehen ministroa izan zen 1940ko abendutik 1941eko otsailera.
Pilotu militarra izan zen Lehen Mundu Gerran. Aliantza Demokratiko Errepublikarra alderdi kontserbadoreko kidea izan zen eta ministro (Merkataritza, Finantzak, Industria, Obra Publikoak) izan zen gerren arteko zenbait gobernutan.
1934ko azaroan izendatu zuten lehen ministro. Akordio Franko-Italiarra, Stresako Frontea eta Itun Franko-Sobietarra negoziatu zituen. 1935eko otsailean Fernand Bouissonek ordezkatu zuen karguan.
Flandin Kanpo Arazoetako ministroa zen Alemaniak Renania hartu zuenean 1936an eta Municheko Krisian baretzearen aldekoa izan zen. Philippe Pétainek 1940ko abenduan izendatu zuen lehen ministro Pierre Lavalen ordez, baina Alemaniak ez zuen izendapena onartu. 1941eko otsailean utzi zuen kargua, Aljerrera joan eta 1943ko abenduan atxilotu zuten. 26 hilabete eman zituen espetxean, eta 1946an askatu zuten.

## Kanpo estekak

* Datuak: Q471296
* Multimedia: Pierre-Étienne Flandin / Q471296
# Pierre Agostini

Pierre Agostini (Tunis, 1941eko uztailaren 23a) frantziar fisikaria da. 2023ko Fisikako Nobel Saria jaso zuen Ferenc Krausz eta Anne L'Huillierrekin batera
Hiru sarituek atomoen eta molekulen barruko elektroiak ikertzeko «tresna berriak» sortu dituzte. Horien mugimendua eta energia aldaketak atzemateko metodo esperimental bat garatu dute: attosegundoak —segundo baten trilioirena— irauten duten argi pultsuak erabili dituzte. Prozesu horiek denbora eskala oso txikian gertatzen dira, eta, metodo horren bidez, prozesuen irudiak lor daitezke.
Pierre Agostinik Aix-Marseillako Unibertsitatean ikasi zuen. CEA Saclayko ikertzailea eta Ohioko Estatu Unibertsitateko irakaslea izan zen.
Ionizazioa atalasearen gainetik behatzen espezializatu zen eta 2001ean, lortu zuen 205 attosegundo irauten zuen argi pultsu bat sortzea.

## Erreferentziak

* ↑ Otaegi Leonet, Julen. (2023-10-3). «Elektroien dinamikak ikertzeko metodo batek jaso du Fisikako Nobel saria» Berria (Noiz kontsultatua: 2023-10-3).

## Kanpo estekak

* Datuak: Q57020342
* Multimedia: Pierre Agostini / Q57020342
# Pierre Alechinsky

Pierre Alechinsky (Brusela, Belgika, 1927ko urriaren 19a -) belgikar pintore, grabatzaile eta poeta da.

## Biografia

Belgikako Pintura Gaztea taldeko kide egin zen 1945ean, eta 1948an Cobra taldera bildu zen, Christian Dotremont poetaren eskutik. Obra aipagarriak ditu, hala nola Migrazioa (1951), Inurritegia (1954), Garden handiak (1958), Zaindaria (1980). Hainbat poetaren liburuen ilustrazioak ere egin izan ditu, baita berak idatzitako poemak argitaratu ere. Keinuen automatismoan oinarritzen da bere artegintza. Idéotraces eta Gurpil askea dira bere idazlanetako batzuk.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q328248
* Multimedia: Pierre Alechinsky / Q328248
# Pierre Andiazabal

Pierre Andiazabal Saint-Pierre (Urruña, Lapurdi, 1923ko urtarrilaren 18a - Kanbo, Lapurdi, 2020ko maiatzaren 16a) euskal itzultzaile eta apaiza izan zen. Baionako Elizbarrutiko Liturgi Batzordearen idazkaria ere izan zen.
1964ko urriaren 30ean euskaltzain urgazle eta 2000ko urriaren 27an euskaltzain ohorezkoa izendatu zuten.
Garrantzi handia izan zuen meza euskaraz ematearen aldeko mugimenduan. Xipri Arbelbideren hitzetan, “euskarazko liturgiaren aita” izan zen.

## Ibilbidea

1947ko ekainaren 22an apez ordenatua, bikario-irakasle hasi zen Hazparnen urte berean eta, 1953az geroztik, Uztaritzeko Seminario Ttipian ere aritu zen irakasle. 1979an Elizbarruti arteko Seminarioaren administratzaile eta Baionako Elizbarruti Etxearen arduradun bihurtu zen. 1994an izendatu zuten Baionako Katedraleko kalonje tituludun.
Andiazabal Kalonjea Kanta Jaunari Euskal Herriko parrokia-abesbatzen batzordeko kide ere bazen.
1950ean Gernika aldizkarian jardun zuen laguntzaile gisa. Herria astekarian hainbat artikulu agertarazi zituen eta Lapurdi Irratiaren lehen orduko laguntzailea izan zen: 1992tik 2015a arte, euskarazko kronika bat astero bermatzen zuen erlijioari doazkion gaietaz. ETBtik zabaldu euskarazko mezen arduradun eta ordezkari izan zen hogei bat urtez Baionako elizbarrutiarentzat 1990az geroztik.
Gogoeta Astea (kristau pentsamendurako lekua) 1984an bideratu zuen taldearen sortzaileetarik izan zen eta hogeita bost bat urtez animatzailea ere.
Ondoz ondoko apezpikuen mezuen itzultzaileetarik bat izan zen urte anitzez. Hain zuzen, 1968an elizbarruti arteko itzulpen-taldea sortu zenetik aritu izan zen liturgiako testuak itzultzen. EIZIE elkarteko ohorezko bazkidea zen itzultzaile gisa eginiko lanagatik.
2015ean erretreta hartu zuen Kanboko Arditeya zahar-etxean. 2020eko maiatzaren 16an zendu zen bertan.

## Idazlan nabarmenak

* Meza denborako deiak (1961)
* Igandetako eta bestetako salmo-leloak (1974)
* Igandetan elizan [prest.] (1988)
* Mezetako deiak (1986-1988)
* Kantikak (1988), euskarazko kantiken hitz bilduma.
* Euskarazko kantiken partitura bilduma organolarientzat.
* Igande eta bestetako irakurgaiak (2008)

## Erreferentziak

* 1 2 (Frantsesez) «Pierre Andiazabal jaun kalonjea zendu da - Diocèse 64 Bayonne, Lescar et Oloron» diocese64.org (Noiz kontsultatua: 2020-05-18).
* ↑ Euskaltzaindia. «Pierre Andiazabal ohorezko euskaltzaina hil da» www.euskaltzaindia.eus (Noiz kontsultatua: 2020-05-17).
* ↑ «NorDaNor | EIZIE» nordanor.eus (Noiz kontsultatua: 2020-05-18).

## Kanpo estekak

* Pierre Andiazabal. Euskaltzaindia.eus
* Joseba Aurkenerena: Pierre Andiazabal eta Matxikolako iturria
* Datuak: Q36124297
# Pierre Abeberri

Pierre Abeberri (Biarritz, 1925eko otsailaren 5a - Saint-Dominique komentua, Montpellier, 2015eko maiatzaren 30a) apaiz katoliko domingotarra izan zen.
Jean, Maurice eta Jakes Abeberriren anaia, Oldarra abesbatza eta Biarritz Athletic Club sortu zituen. Bordeleko Unibertsitatean zuzenbidea ikasi zuen, 1952an fraide bilakatu zen. 1976 eta 1985 artean Le Jour du Seigneur telesaioa zuzendu zuen. Mikel Epaltzaren Herriarekin apaiz-taldeen gertukoa izan zen eta euskarazko liturgia bultzatu zuen.

## Erreferentziak

* ↑ Auñamendi Eusko Entziklopedia. Pierre Abeberry. .
* ↑ Isabelle eta Jean-Michel ARAGON, Gérard BEAUFILS (RMC), Nous avons rencontré… le Père Pierre Abeberry, 1979.
* Datuak: Q20047057
# Pierre Apestegi

Pierre Apestegi (Biarritz, 1912ko irailaren 12a-1972ko azaroaren 17a) euskal zinema zuzendari, gidoigile eta idazlea zen. Lanbidez kazetaria, Petit Parisienerako idatzi zuen.
1928an idatzi zuen bere lehen eleberria- La vie profunde de Edmond Rostand. Gero, Coeurs basques (1933), Gachucha (1934), Les rubis de Patrick Henley (1935), La dame d'onze heures (1937) eta Le Roi des Sables (1939) idatzi zuen. Bigarren Mundu Gerraren ondoren, Le Mariage de Ramuntcho (1945) eta Le Rocher de la Vierge (1946) argitaratu zuen.
Eusko Films produkzio-etxearen sortzailetako bat zen, bere zuzendari teknikoa izanik.

## Filmografia
### Zuzendaria

* El País Vasco Francés (1954)
* Au Pays Basque avec Luis Mariano (1952)

### Gidoigilea

* Nathalie, agent secret (1959)
* Et ta soeur (1958)
* Nathalie (1957)
* L'inspecteur aime la Bagarre (1956)
* Cet âge est sans pitié (1952)
* Au Pays Basque avec Luis Mariano (1952)
* Les Eaux troubles (1949)
* Les souvenirs ne sont pas à vendre (1948)
* La dame d'onze heure (1948)
* Le mariage de Ramuntcho (1946)

## Erreferentziak

* ↑ Auñamendi Eusko Entziklopedia. Pierre Apestéguy. .
* Datuak: Q1574176
# Pierre Antoine Dupont de L'Étang

Pierre Antoine Dupont de L'Étang (Chabanais, Charente, Frantzia, 1765eko uztaila – Paris, Frantzia, 1838ko martxoaren 9a) Frantziako Armadako jenerala izan zen. Frantziako Iraultzan eta Inperioko gerretan nabarmendu zen (Valmy, Marengo, Ulm, Frieland), baina espainiarrek (Francisco Javier Castaños jenerala) menderatu egin zuten Bailénen 1808. urtean. Ondorioz, Napoleonek atxilotu egin zuen. Luis XVIII.a Frantziakoak Gerrako ministro izendatu zuen 1814. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q969823
* Multimedia: Pierre Dupont de l'Étang / Q969823
# Pierre Achille Webo

Pierre Achille Webó (Bafoussam, Kamerun, 1982ko urtarrilaren 20) futbol aurrelari kamerundarra da. Estatistika ofizialaren arabera, 1.81 cm. du altuera eta 77 kg. pisatzen du.
Kamerungo selekzio nazionalean eta RCD Mallorcan aritzen da. Iruñeko Osasunan ere jokatu du 5 denboralditan, Nacional de Montevideo taldetik etorri zenez geroztik.

## Kirol ibilbidea

* 1997-1998 Kouogat
* 1998-1999 Stade de Banjoul
* 2000-2002 Nacional de Montevideo
* 2002-2003 CD Leganes (Osasunak utzia)
* 2003-2007 Osasuna
* 2007- RCD Mallorca

## Kanpo estekak

* Datuak: Q314740
* Multimedia: Pierre Webó / Q314740
# Pierre Alvarez

Pierre Alvarez Matorra (Baiona, 1887ko abuztuaren 7a - ibidem, 1964ko irailaren 1a) euskal arraunlaria izan zen, arraunketa olinpikoan aditua. Rupert izan zuen ezizena.
Behin hartu zuen parte Joko Olinpikoetan: Stockholmen hain zuzen ere.
Société Nautique de Bayonne izan zuen kluba.

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12265943
# Peter Cattaneo

Peter Cattaneo (Twickenham, Londres, 1964ko uztailaren 1a) ingeles zinema zuzendari bat da. 1991 eta 1998 Oscar Sarietarako izendatua izan zen. Izendapen horietako bat 1997ko The Full Monty filmarengatik izan zen, gaur egun arte bere lanik arrakastatsuena izan dena.

## Filmografia

* The City Vicar (2010) (telesaila)
* The Rocker (2008)
* Opal Dream (2005)
* Lucky Break (2001)
* The Full Monty (1997)
* Loved Up (1995) (TB)
* Teenage Health Freak (1991) (telesaila)
* Say Hello to the Real Dr Snide (1992) (TB)
* The Full Wax (1991) (telesaila)
* Dear Rosie (1990)

## Kanpo estekak

* Peter Cattaneo zinema zuzendariaren IMDBko fitxa irakurgai (Ingelesez)
* Datuak: Q1241761
# Peter Carey

Peter Philip Carey (Bacchus Marsh, Victoria, Australia, 1943ko maiatzaren 7a) australiar eleberrigilea eta ipuin-idazlea da.

## Biografia

Monash Unibertsitatean egin zituen ikasketak. Hemezortzi urterekin graduatu ondoren, Sidneyko enpresa batean hasi zen lanean, publizitateko erredaktore gisa. Hirurogeiko hamarraldiaren azken aldera, Londresa joan zen eta han bizi izan zen urte pare batez. 1965ean hasi zen idazten.
Careyren lehen ipuin liburuek -The Fat Man in History (1974, "Gizon gizena historian"), eta War Crimes (1979, "Gerrako krimenak")- oso kritika onak izan zituzten, eta Australiako egungo idazleen artean berritzaileenetako eta garrantzizkoenetakotzat jo zuten, berehalaxe, literatura adituek. Haren estiloan, errealismoa eta fantasia nahasten dira askotan, eta surrealismoa, zientzia-fikzioa eta alegiak ere lantzen ditu.
Careyren lehen eleberria, Bliss (1981, "Zoriona"), egileak berak zinemarako egokitu ondoren, film bilakatu zen, 1985ean, Ray Lawrencen zuzendaritzapean. Bigarren eleberrian -Illywhacker (1985)-, 139 urteko australiar abenturazale baten ibilerak kontatzen dira, umore pikaroz, eta Australiako aitzindarien inguruko mitoak eta gezurrak salatzen dira. Hurrengo eleberriarekin -Oscar and Lucinda (1988)-, Booker saria irabazi zuen. The Tax Inspector (1991, "Haziendako ikuskaria") argitaratu zuen hurrena, baina laugarren eleberri honek kritika txarrak gehiago izan zituen aldekoak baino. Careyk idatzi zuen, orobat, zientzia-fikzioko Munduaren azkeneraino filmaren gidoia, Wim Wendersek zuzendu zuena (1991).

## Bibliografia
### Eleberriak

* Bliss (1981)
* Illywhacker (1985)
* Oscar and Lucinda (1988)
* The Tax Inspector (1991)
* The Unusual Life of Tristan Smith (1994)
* Jack Maggs (1997)
* True History of the Kelly Gang (2000)
* My Life as a Fake (2003)
* Theft: A Love Story (2006)
* His Illegal Self (2008)
* Parrot and Olivier in America (2010)
* The Chemistry of Tears (2012)
* Amnesia (2014)
* A Long Way From Home (2017)

### Haur-liburuak

* The Big Bazoohley (1995)

### Ipuin-bildumak

* The Fat Man in History (1974)
* War Crimes (1979)
* Exotic Pleasures (1990)
* Collected Stories (1994)

### Ipuinak

* Peeling
* The Fat Man in History
* Conversations with Unicorns
* American Dreams
* Do You Love Me?
* Crabs
* Room No. 5 (Escribo)
* A Windmill in the West
* Life and Death in the South Side Pavilion
* Report on the Shadow Industry
* The Chance
* Exotic Pleasures
* War Crimes
* The Puzzling Nature of Blue
* The Last Days of a Famous Mime
* Joe

### Ez-fikziozkoak

* A Letter to Our Son (1994)
* 30 Days in Sydney: A Wildly Distorted Account (2001)
* Letter From New York (2001)
* Wrong about Japan (2005)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313254
# Peter Cheyney

Reginald Evelyn Peter Southouse Cheyney (Londres, 1896ko otsailaren 22a - ibidem, 1951ko ekainaren 26a) eleberrigile ingelesa izan zen. Polizia-eleberrigilea. Bortizkeria fisikoa eta ahozkoa nagusitu ziren haren liburuetan. Argoteko hitz eta solas asko erabiltzen zituen. Cheyneyren obrak berebiziko eragina izan zuen Estatu Batuetako eleberri beltzean, eta ondoko espioitza-kontakizunetan. Zinema-gidoiak ere idatzi zituen. Obra nagusiak: This man is dangerous (Gizon hau arriskutsua da, 1936); Ladies won´t wait (Damek ez dute itxarongo).

## Lanak
### Lemmy Caution

* This Man Is Dangerous (1936) – Cet homme est dangereux filmean (Frantzia; Jean Sacha, 1953)
* Poison Ivy (1937) – La môme vert-de-gris filmean (Frantzia; Bernard Borderie, 1953)
* Dames Don't Care (1937) – Les femmes s'en balancent filmean (Frantzia; Bernard Borderie, 1954)
* Can Ladies Kill? (1938)
* Don't Get Me Wrong (1939) – Vous pigez filmean (Frantzia; Victor Trivas eta Jacques Doniol-Valcroze, 1955)
* You'd Be Surprised (1940)
* Your Deal, My Lovely (1941) – À toi de faire... mignonne filmean (Frantzia; Bernard Borderie (1963)
* Never a Dull Moment (1942)
* You Can Always Duck (1943)
* I'll Say She Does! (1945) – Comment qu'elle est! filmean (Frantzia; Bernard Borderie, 1960)

### Slim Callaghan

* The Urgent Hangman (1938)
* Dangerous Curves (1939)
* You Can't Keep the Change (1940)
* It Couldn't Matter Less (1941)
* Sorry You've Been Troubled (1942)
* The Unscrupulous Mr. Callaghan (1943)
* They Never Say When (1944)
* Uneasy Terms (1946)

### Serie ilunak

* Dark Duet (1942)
* The Stars Are Dark (1943)
* The Dark Street (1944)
* Sinister Errand (1945)
* Dark Hero (1946)
* Dark Interlude (1947)
* Dark Wanton (1948)
* Dark Bahama (1950)

### Beste eleberriak

* Another Little Drink (1940)
* Night Club (1945)
* Dance without Music (1947)
* Try Anything Twice (1948)
* One of Those Things (1949)
* You Can Call It a Day (1949)
* Lady, Behave! (1950)
* Ladies Won't Wait (1951)

### Istorio laburren bildumak

* You Can't Hit a Woman (1937)
* Knave Takes Queen (1939)
* Mr. Caution – Mr. Callaghan (1941)
* Making Crime Pay (1944)
* The Curiosity of Etienne MacGregor (1947)
* No Ordinary Cheyney (1948)
* Velvet Johnnie (1952)
* G-man at the Yard (1953)
* Calling Mr. Callaghan (1953)
* The Adventures of Julia (1954)
* He Walked in Her Sleep (1954)
* The Mystery Blues (1954)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1344250
# Peter Carl Fabergé

Peter Carl Fabergé (errusieraz: Карл Гу́ставович Фаберже́, Karl Gustavovitx Fabergé; San Petersburgo, 1846ko maiatzaren 30a/maiatzaren 18a - Lausana, 1920ko irailaren 24a) errusiar bitxigilea izan zen, ezaguna Fabergé arrautzegatik.
Bere aita zen Baltikoko alemaniar jatorria zuen eta bere ama daniarra zen. Bere arbasoak Frantziatik ihes egindako higanotak ziren. 1882an familiaren negozioaz arduratu zen eta negozio tradizionala bihurtu zen negozio artistikoa. Bere lanak asko gustatu zitzaizkien tsarrei, sarbidea Kremlinen lanei erraztu zietenei. Tsarrak pazko arrautza bat eskatu zien tsarinarentzat urtero.
1918an boltxebikeek Fabergé Etxea nazionalizatu zuten. Peter Carlek ihes egin zuen Alemaniara eta Suitzara gero, hil zen tokian.
* Datuak: Q189762
* Multimedia: Peter Carl Fabergé / Q189762
# Peter Chatain

Peter Chatain (1999ko azaroaren 8a) AEBetako arraunlaria da. AEBen ordezkari izan zen 2024ko Udako Olinpiadetan brontzezko domina lortuz gizonezkoen zortzikoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Zortzikoa |
# Peter Cklamovski

Peter Cklamovski (1978ko urriaren 16a - ) Australiako futbolari ohia da.
Entrenatzaile gisa Shimizu S-Pulse taldea zuzendu zuen.

## Kanpo estekak

* (Japonieraz) J.League Data Site
* Datuak: Q60990272
* Multimedia: Peter Cklamovski / Q60990272
# Peter Carington

Peter Carington, seigarren Carringtongo baroia (Chelsea, Londres, 1919ko ekainaren 6a – 2018ko uztailaren 9a) Erresuma Batuko militar eta politikaria izan zen, Ligetaren Ordena Zalduna, Atzerri Ministroa (1979-1982) eta NATOren seigarren idazkari nagusia (1984-1988) izandakoa.
* Datuak: Q335038
* Multimedia: Peter Carington, 6th Baron Carrington / Q335038
# Peter Christen Asbjørnsen

Peter Christen Asbjørnsen (Christiania, egun Oslo, 1812ko urtarrilaren 15a - Oslo, 1885eko urtarrilaren 6a) norvegiar idazlea izan zen. Jörgen Moerekin batera, Norvegiako elezaharrak bildu, eta hainbat liburutan eman zituen argitara 1842tik 1871ra (Herri ipuin norvegiarren bilduma, Mendi-izpirituen elezaharrak Norvegian). Norvegiako aho-literaturaz eta herri-ipuinez Peter Asbjørnsenek eginiko bildumek ohorezko lekua hartu dute norvegiar literaturan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q355485
* Multimedia: Peter Christen Asbjørnsen / Q355485
* Espezieak: Peter Christen Asbjørnsen